wickkiey/tamil-wikipedia-markdown huggingface dataset:
# அளவை

அளக்கப்படும் பாங்கு **அளவை** எனப்படும். பொருள், இடம், காலம், கருத்து என்பவை அளக்கப்படும் பொருட்கள். அனைத்துக்கும் பயன்படுவது எண்ணல் அளவை.  

பொருளை உரு, வண்ணம், வடிவு என்னும் கண்ணோட்டத்தில் அளக்கின்றனர்.  
திடப்பொருள், திரவப்பொருள், ஆவிப்பொருள் என்பன பொருள்களின் உருவம். முகத்தல் அளவை, நிறுத்தல் அளவை, அமுக்க அளவை போன்றவை இதற்குப் பயன்படுகின்றன.  
கருமை, வெண்மை, செம்மை, பசுமை, மஞ்சள், ஊதா முதலானவை பொருளின் வண்ணங்கள்.  
உருண்டை, கூர்மை போன்றவை வடிவ அளவைகள்.  
வெப்பம், அழுத்தம், அணுத்திறள் முதலானவை இக்கால அறிவியல் அளவைகள்.  
இடமானது தொலைவு, பரப்பளவு ஆகிய கோணங்களில் அளக்கப்படும்.  
கால அளவை நாளை மையமாகக் கொண்டது. ஒரு நாளைக் கூறு போட்டும், கூட்டியும் இதனை அளக்கிறோம்.  
மேலும் எண்ணத்தை 10, 8, 6 என்று பாகுபடுத்தி அளக்கும் முறைமை பற்றி மணிமேகலை நூல் குறிப்பிடுகிறது.  
## மேற்கோள் குறிப்பு
# ஆமென் வானொலி

**ஆமென் வானொலி** என்பது கனடாவில் இருந்து ஒலிபரப்படும் ஒரு தமிழ் கிறித்தவ செயற்கைகோள் வானொலி ஆகும். இது பெப்ரவரி 2004 இல் *லோரன்சு யோசப்* என்பவராலும் *காமரன் லோரன்சு* எனவராலும் தொடங்கப்பட்டது.  

## நிகழ்ச்சிகள்
- வணக்கம் ரொறன்ரோ
- நல்லதொரு குடும்பம்
- எந்நாளும் நன்னாள்
- உங்களுக்காக உங்கள் விருப்பம்
- செய்திகள்
- மருத்துவத் தகவல்கள்
# சர்வதேச தமிழ் வானொலி


**சர்வதேச தமிழ் வானொலி** என்பது மொன்றியால் - ஒட்டாவா பகுதியில் ஒலிபரப்பப்படும் ஒரு தமிழ் வானொலி ஆகும். இது 89.3 பண்பலையில் மொன்றியாலில் ஒலிபரப்படுகிறது. Hotbird II செயற்கைக்கோள் மூலம் ஐரோப்பாவில் ஒலிபரப்படுகிறது. இது 1990 ஆண்டளவில் தொடங்கப்பட்டது. இது அக்னி தொடர்பாடல்கள் நிறுவனத்தின் சேவை ஆகும்.
# எல்லைப்புறச் சாலைகள் அமைப்பு


**எல்லைப்புறச் சாலைகள் அமைப்பு** (Border Roads Organisation) இந்திய எல்லைப்புறச் சாலைகளைப் பராமரிக்கும் அமைப்பாகும். பொது சேம பொறியாளர் படையிலிருந்து எல்லைப்புறச் சாலைகள் பொறியியல் பணி அதிகாரிகளும், இந்தியத் தரைப்படையிலிருந்து தரைப்படை பொறியாளர்களும் சேர்ந்து இவ்வமைப்பு செயல்படுகிறது. இந்திய எல்லைகளில் உள்ள சாலைகளைப் பாதுகாக்கவும், எல்லைப்புற சுரங்கப்பாதைகளை அமைக்கவும் இவ்வமைப்பு பயன்படுத்தப்படுகிறது. பொருளாதாரப் பின்னடைவுள்ள வடக்கு மற்றும் வடகிழக்கு இந்திய எல்லைப் பகுதிகளில் சாலை வசதி அமைக்கிறது. இயற்கை பேரிடர்களைச் சமாளிக்கும் வகையில் சாலைகளை அமைக்கிறது. இமயமலை உச்சியிலும், மேற்கு வங்காள சதுப்பு நிலங்களிலும், தார் பாலைவனப் பகுதிகளிலும் இதன் பணி குறிப்பிடத்தக்கது. இவ்வமைப்பு உயரமான இடத்திலும், சுமார் உயரத்திலும் சாலைகள் அமைத்துப் பராமரிக்கிறது. இவ்வமைப்பு அந்தமான் நிக்கோபார் தீவுகள் உட்பட 22 இந்திய மாநிலங்களில் மொத்தம் நீள சாலைகளையும், நீள பாலங்களையும் பராமரித்து வருகிறது  

## வரலாறு
7 மே 1960ல் எல்லைப்புறச் சாலை மேம்பாட்டு வாரியத்தால் இந்தியப் பிரதமர் ஜவகர்லால் நேரு தலைமையில் உருவாக்கப்பட்டது. லெப்டினன்ட் ஜெனரல் மதிப்புக் கொண்ட தலைமை இயக்குநர் பி.ஆர்.ஓ.வினை வழிநடத்துகிறார்.  

## பணிகள்
### அமைதிக் காலங்கள்
- எல்லைப்பகுதிகளில் சாலை உள்கட்டமைப்பை அமைத்து பராமரித்தல்
- எல்லைப்பகுதி மாநிலங்களுக்கு சமூக-பொருளாதாரப் பங்களிப்பு வழங்குதல்
### போர்க் காலங்கள்
- கட்டுப்பாட்டு எல்லைகளுக்குச் சாலைத்தொடர்புகளை அமைத்து பராமரித்தல்.
- மத்திய அரசின் கட்டளைப்படிப் போர்க் காலப் பணிபுரிதல்.
# சர்வதேச பாலம் மற்றும் கட்டுமானப் பொறியியல் கூட்டமைப்பு

**சர்வதேச பாலம் மற்றும் கட்டுமானப் பொறியியல் கூட்டமைப்பு** (International Association for Bridge and Structural Engineering)  
பாலம் மற்றும் இதர கட்டுமானப் பொறியியல் சார்ந்த தொழினுட்ப மற்றும் நவீன முறைகளைப் பரிமாறிக்கொள்ளும் ஒரு லாப நோக்கமற்ற நிறுவனமாகும். இணக்கமான 14 நாடுகள் இணைந்து 1929ல் தொடங்கப்பட்ட இக்கூட்டமைப்பு பலநாடுகளில் தனது கிளைக்குழுக்களையும் கொண்டுள்ளது. தொழினுட்பம், பொருளாதாரம், சுற்றுச்சூழல், கலாச்சார மற்றும் சமூகக் காரணிகளை ஆராய்ந்து கட்டுமானப் பொறியியல் துறையில் உதவிகளைப் பரிமாறிக்கொள்கிறது.  

## விருது
2000ம் ஆண்டு முதல் ஆண்டுதோறும் சிறந்த கட்டுமான விருதை வழங்கி வருகிறது. இவ்விருது மிகச் சிறப்பான, புதுமையான அல்லது கற்பனை வளம் படைத்த, அண்மைய ஐந்து ஆண்டுகளில் முழுமையடைந்த கட்டுமானத்திற்கு வழங்கப்படுகிறது. அத்திட்டத்தின் வடிவமைப்பாளர், பொறியாளர், ஊழியர் மற்றும் உரிமையாளரை ஊக்குவிக்கும் விதமாக இவ்விருதினை வழங்கி வருகிறது.  

## சர்வதேச பாலம் மற்றும் கட்டுமானப் பொறியியல் கூட்டமைப்பின் இந்திய தேசியக்குழு
இந்திய சாலைப் போக்குவரத்து மற்றும் நெடுஞ்சாலைத் துறை அமைச்சகம் சார்பில் 1957 மே மாதத்தில் இக்குழு அமைக்கப்பட்டது. திட்டமிடல், வடிவமைப்பு, பகுப்பாய்வு, வரைமுறைபடுத்தல், மேலாண்மை, செயல்பாடு, பராமரிப்பு, துப்புரவு மற்றும் புனரமைப்பு ஆகியவற்றை இந்தியப் பாலங்கள் சார்ந்து செய்கிறது. மேலும் பல கருத்தரங்கு மற்றும் பட்டறைகள் மூலம் தங்கள் தரவுகளையும் பகிர்ந்துகொள்கிறது.
# சாலைப் போக்குவரத்து மற்றும் நெடுஞ்சாலைத் துறை அமைச்சகம் (இந்தியா)



**சாலைப் போக்குவரத்து மற்றும் நெடுஞ்சாலைத் துறை அமைச்சகம்** (Ministry of Road Transport and Highways) இந்தியாவின் சாலைப் போக்குவரத்து, தேசிய நெடுஞ்சாலைகள் மற்றும் போக்குவரத்து ஆய்வுகள் ஆகியவற்றை நிர்வகிக்கும் இந்திய அமைச்சகங்களுள் ஒன்றாகும் www.morth.nic.in. சாலைப் போக்குவரத்து, தேசிய நெடுஞ்சாலைகள் மற்றும் போக்குவரத்து ஆய்வுகளில் இதர மத்திய அமைச்சகங்கள், மாநில/ஒன்றியப் பகுதி அரசுகள், அமைப்புகள், சாலைத்திட்டங்கள் மற்றும் தனிநபர்களிடம் கலந்தாலோசித்து, நாட்டின் சாலை அமைப்பின் செயல்திறன் மற்றும் இடப்பெயர்ச்சியை அதிகரிக்கும் வண்ணம் திட்டங்கள் வகுக்கவும், நிர்வகிக்கவும் உச்ச அமைப்பாகும். இவ்வமைச்சகத்தில் சாலைப் பிரிவு மற்றும் போக்குவரத்துப் பிரிவு என்ற இருபிரிவுகள் உள்ளன.  

## சாலைப் பிரிவு
தேசிய நெடுஞ்சாலைகளை கவனிக்கும் இப்பிரிவின் முக்கியப் பணிகள்:  
- தேசிய நெடுஞ்சாலைகளை திட்டமிட்டு, உருவாக்கி, பராமரித்தல்.
- மாநில சாலைகள் மற்றும் மாநிலங்களுக்கிடையேவான சாலைகள் விரிவாக்கத்திற்கு மாநிலங்களுக்கு நுட்பரீதியாகவும், நிதிரீதியாகவும் உதவுதல்
- நாட்டின் சாலைகள் மற்றும் பாலங்களின் தரநிர்ணயத்தை முடிவுசெய்தல்
- நாட்டின் சாலைகள் மற்றும் பாலங்களின் தொழினுட்பக் களஞ்சியமாகவும் திகழ்கிறது.

## போக்குவரத்துப் பிரிவு
சாலைப் போக்குவரத்து விசயங்களைக் கவனிக்கும் இப்பிரிவின் முக்கியப் பணிகள்:  
- மோட்டார் வாகனச் சட்டமியற்றல்
- மோட்டார் வாகனச் சட்டம், 1988யை நிர்வகித்தல்
- மோட்டார் வாகனங்களுக்கு வரிவிதித்தல்
- சாலைப் போக்குவரத்து நிறுவனங்கள் சட்டம், 1950 யை நிர்வகித்தல்
- மோட்டார் போக்குவரத்தில் போக்குவரத்து கூட்டுறவை வளர்த்தல்
- சாலைப் பாதுகாப்பு தரநிர்ணயங்களை தேசிய கொள்கைகளாகத் தயாரித்து, ஆண்டு சாலை பாதுகாப்புத் திட்டங்களை அமல்படுத்தல்
- சாலை விபத்துப் புள்ளிவிபரங்களைச் சேகரித்து, ஆய்ந்து தகுந்த பாதுகாப்பு நடவடிக்கைகளை இதர பொதுமக்களுடன் சேர்ந்து விழிப்புணர்வு ஏற்படுத்தல்
- விதிமுறைகளுக்கு ஏற்ப அரசுசாரா நிறுவனங்களுக்கு மானியங்கள் வழங்குதல்.

## அமைச்சகத்தின் இதர அமைப்புகள்
- எல்லைப்புறச் சாலைகள் அமைப்பு
- இந்திய தேசிய நெடுஞ்சாலை ஆணையம்
- சர்வதேச பாலம் மற்றும் கட்டுமானப் பொறியியல் கூட்டமைப்பின் இந்திய தேசியக்குழு
- தேசிய நெடுஞ்சாலைப் பொறியாளர் பயிற்சிக் கழகம்
- இந்திய சாலைகள் காங்கிரஸ்
- **இந்திய சாலை கட்டுமான நிறுவனம்** 562.88 கோடி இழப்பால், தொழில் தகராறுகள் சட்டம் 1947இன் கீழ் இந்நிறுவனம் 2000ம் ஆண்டு கலைக்க்கப்பட்டது.
# சத்யமேவ ஜெயதே (தொலைக்காட்சித் தொடர்)



***சத்யமேவ ஜெயதே *** (*Satyamev Jayate*, தமிழில்: *வாய்மையே வெல்லும்*) ஒவ்வொரு ஞாயிறு காலையும் அனைத்து ஸ்டார் தொலைக்காட்சி அலைவரிசைகளிலும் ஈ டிவி தொலைக்காட்சி மற்றும் தூர்தர்ஷனின் தேசிய மற்றும் அனைத்து மாநில அலைவரிசைகளில் ஒளிபரப்பப்படும் ஓர் இந்திய அரட்டை நிகழ்ச்சி யாகும்.  
நடிகர், தயாரிப்பாளர், இயக்குநர் ஆமிர் கான் இந்த தொலைக்காட்சித் தொடரை தயாரித்து வழங்குகிறார். இதுவே தொலைக்காட்சி நிகழ்ச்சி ஒன்றில் ஆமிர் கான் பங்கேற்கும் முதல் தொடராகும். இந்திய தொலைக்காட்சி வரலாற்றில் முதல் தடவையாக இந்தியில் தயாரிக்கப்பட்டு, ஒரே சமயத்தில் தமிழ், தெலுங்கு, மலையாளம், வங்காளம், மராத்தி உள்ளிட்ட எட்டு மொழிகளில் மொழி பெயர்க்கப்பட்டு ஒளிபரப்பப்படுகிறது.  

இந்திய சமூகத்தில் நிலவும் சில அவலங்களை அலசி ஆராய்ந்து அவற்றைப் பற்றி விவரமாக தொகுத்தளிக்கும் சமூக விழிப்புணர்வுத் தொடராக விளம்பரப் படுத்தப்பட்டுள்ளது.  
முதல் வாரம் எடுத்துக்கொள்ளப்பட்ட தலைப்பு – *பெண் கருக் கொலை* ; இரண்டாவது வாரம் – *பாலியல் தொல்லைகளுக்கு உள்ளாக்கப்படும் சிறுவர் சிறுமியரின் நிலை* ; மூன்றாவது வாரம் ( 20/05/2012 ) – *வரதட்சிணை கொடுமை* ; நான்காவது வாரத்தில் *மருத்துவ முறைகேடுகள்* ஆகும்.  

இந்தத் தொடர் பொதுமக்களிடமிருந்தும் விமரிசகர்களிடமிருந்தும் பரவலான பாராட்டைப் பெற்றுள்ளது.
# சத்யமேவ ஜெயதே (பக்கவழி நெறிப்படுத்தல்)

**சத்யமேவ ஜெயதே** அல்லது **சத்தியமேவ ஜெயதே** ்என்பது பின்வருவனவற்றைக் குறிக்கலாம் :  

- சத்யமேவ ஜெயதே - இந்தியாவின் தேசிய குறிக்கோள்
- சத்யமேவ ஜெயதே (1987 திரைப்படம்) - வினோத் கண்ணாவும் மீனாட்சி சேஷாத்திரியும் நடித்த 1987 இந்தித் திரைப்படம்
- சத்யமேவ ஜெயதே (தொலைக்காட்சித் தொடர்) - ஆமிர் கான் தொகுத்தளிக்கும் தொலைக்காட்சி அரட்டை நிகழ்ச்சி
- சத்யமேவ ஜெயதே (பாடல்) - ராக் இசைக்குழு, சூப்பர்ஹெவியின் அறிமுக இசைத்தொகுப்பில் உள்ள ஓர் பாடல், வெளியீடு:2011
# பெக்கான்



**பெக்கான்** (மலாய்; ஆங்கிலம்: *Pekan*) என்பது மலேசியா, பகாங் மாநிலத்தின் அரச நகரம் ஆகும். பகாங் மாநிலத்தின் தலைநகரமான குவாந்தான் நகரில் இருந்து தென்கிழக்காக 45 கி.மீ. தொலைவில் உள்ளது.  

பெக்கான் நகரத்தின் அசல் பெயர் பூங்கா பெக்கான் (*Bunga Pekan*). பூங்கா பெக்கான் எனும் மலரின் பெயரில் இருந்து வந்தது. இங்கு பகாங் சுல்தானின் அரண்மனையும், அரச பள்ளிவாசலும் உள்ளன.  

## பொது
இந்த நகரம் மலேசியாவின் இரு பிரதமர்களை உருவாக்கித் தந்த பெருமையைப் பெறுகிறது.  

மலேசியாவின் இரண்டாவது பிரதமர் அப்துல் ரசாக் உசேன்; பிரதமர் நஜீப் துன் ரசாக் ஆகிய இருவரும் இந்த நகரில் பிறந்தவர்கள். பிரதமர் நஜீப்பின் தகப்பனார்தான் அப்துல் ரசாக் உசேன்.  

## வரலாறு

பெக்கான் நகரின் பழைய பெயர் இந்திராபுரா. இந்தியாவில் இருந்து வந்த இந்திய வணிகர்கள் இந்திராபுரா என்று அழைத்தனர்.  

முன்பு காலத்தில் பகாங் ஆற்றின் இரு மருங்கிலும் பெக்கான் மலர்கள் நிறைய பூத்துக் குலுங்கின. அந்த மலர்களின் பெயர் பெக்கான் நகருக்குச் சூட்டப்பட்டதாகச் சொல்லப்படுகிறது. இந்த நகரம் 17ஆம் நூற்றாண்டில் தோற்றுவிக்கப்பட்டதாகச் சொல்லப்பட்டாலும், இதுவரையில் சரியான சான்றுகள் கிடைக்கவில்லை.  

ஆனால், 18ஆம் நூற்றாண்டில் இந்தோனேசியாவில் உள்ள சுலாவாசி தீவில் இருந்து மக்கள் பெக்கான் நகரில் குடியேறியதாக சான்றுகள் உள்ளன. அப்படி குடியேறிய குடும்பங்களில் ஒன்றுதான் முன்னாள் பிரதமர் துன் அப்துல் ரசாக்கின் குடும்பம் ஆகும்.  

## பெக்கான் நாடாளுமன்றத் தொகுதி
### மலேசியப் பொதுத் தேர்தல், 2022
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

### மலேசியப் பொதுத் தேர்தல், 2013

| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |

## பெக்கான் சட்டமன்றத் தொகுதிகள்
பெக்கான் நாடாளுமன்றத் தொகுதியில் நான்கு சட்டமன்றத் தொகுதிகள் உள்ளன.  

| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |

## துணை மாவட்டங்கள்

பெக்கான் மாவட்டத்தில் 11 துணை மாவட்டங்கள் அல்லது முக்கிம்கள் உள்ளன.  

- பேபார் (176,400 எக்டர்)
- பென்யோர் (73,600 எக்டர்)
- லேபார் (47,100 எக்டர்)
- புலாவ் மானிஸ் (22,000 எக்டர்)
- பெக்கான் (17,300 எக்டர்) (தலைநகர்)
- தெமாய் (12,700 எக்டர்)
- காஞ்சோங் (11,4000 எக்டர்)
- லாங்கார் (9,600 எக்டர்)
- கோலா பகாங் (3,900 எக்டர்)
- பகாங் துவா (3,900 எக்டர்)
- புலாவ் ரூசா (2,600 எக்டர்)
# அரநாடன்


**அரநாடன்** (*Aranadan*) அல்லது **அரநாடான்** எனப்படுவோர் தமிழ்நாடு மற்றும் கேரளா ஆகிய மாநிலங்களில் வாழுகின்ற ஒரு பழங்குடியினர் ஆவர்.  

இவர்கள் கோவை மாவட்டத்தைச் சேர்ந்த ஆனைமலையில் வாழ்கின்றனர். பாம்பிலிருந்து எண்ணெய் தயாரிக்கும் நுட்பத்தை அறிந்ததினால், இவர்கள் அரநாடன் என்னும் பெயர் பெற்றனர். இவர்கள் மலையாளம் கலந்த கிளை மொழி ஒன்றைப் பேசுகின்றனர். இவர்கள் வேட்டையாடுதல் மற்றும் விலங்குகளை சேகரிப்பதை அடிப்படையாகக் கொண்ட பாரம்பரிய வாழ்க்கை முறையைக் கொண்ட ஒரு பழங்குடி இனத்தைச் சேர்ந்தவர்கள்.  

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடிகள் வகுப்பில் உள்ளனர்.
# அலுகுறும்பர்

**அலுகுறும்பர்** (*Alu Kurumbas*) என்னும் பழங்குடியினர் தமிழகப் பழங்குடிகள் வகையைச் சேர்ந்தவர்கள். இவர்கள் நீலகிரி மலையில் வசித்து வருகின்றனர். இவர்களுடைய மூதாதையர்கள் பழைய பல்லவ மரபினை சேர்ந்தவர்கள் என்று கூறுகின்றனர். இவர்கள் கன்னடம் கலந்த கலப்பு மொழி ஒன்றைப் பேசிவருகின்றனர். இவர்கள் பெட்டகுறும்பர் எனவும், முள்ளு குறும்பர் என்றும் அழைக்கப்படுகின்றன்ர். யானைகளை பிடிப்பது இவர்களது தொழில் ஆகும். யானைகளின் எண்ணிக்கையை கணக்கிடுவோர் இவர்களை நாடிபோகின்றனர். ஏனெனில் இவர்கள் யானைகளை இனம் பிரித்து அடையாளம் காட்டுகின்றனர்.  

## வாழ்கை நிலை
பாரம்பரியமாக ஆலு குரும்பர்கள் வேட்டையாடிகளும், தோட்டக்கலை வல்லுநர்களும் ஆவர். இவர்கள் தங்கள் முக்கிய உணவுப் பயிர்களான கேழ்வரகு, சாமை, தினை, கம்பு போன்ற சிறுதானியங்களையும், காராமணி போன்ற பருப்பு வகைகளை பயிரிட்டு வழ்ந்து பெரும்பாலும் தன்னிறைவு பெற்றவர்களாக வாழ்ந்துவந்தனர். ஆனால் பிற்காலத்தில் இவர்களின் கிராமங்களுக்கு அருகிலுள்ள காடுகள் காபி மற்றும் தேயிலைத் தோட்டங்களாக மாற்றப்பட்ட பிறகு இவர்களின் தற்சார்பு வழ்க்கையில் மாற்றம் ஏற்பட்டது. வேளாண் நில உரிமையாளர்களாக இருந்து திடீரென்று தோட்டத் தொழிலாளிகளாக மாறிப்போயினர்.  

## ஓவியப் பாரம்பரியம்
நீலகிரி மாவட்டத்தின் கோத்தகிரி பகுதியில் எழுத்துப்பாறை என்ற இடத்தில் 3,000 ஆண்டுகள் பழமையான பாறை ஓவியங்கள் உள்ளன. இது முதன்முதலில் 1984 ஆம் ஆண்டு அமெரிக்க மானுடவியலாளர் ஆலன் சாக்கரெல் என்பவரால் கண்டுபிடிக்கப்பட்டது. தொல்லியல் ஆய்வாளர்கள் அவை வரலாற்றுக்கு முந்தையவை, அதாவது புதிய கற்காலத்தைச் சேர்ந்தவை என்று கூறுகின்றனர்.  

ஆலு குறும்பர்கள் அந்த தளத்தில் உள்ள 'மானுட உருவத்தை' தங்கள் 'மூதாதையர் ஆவி' என்று வணங்குகிறனர். மேலும் ஆண்டுதோறும் சடங்கு வழிபாட்டில் அந்த உருவத்தை மீண்டும் தொட்டு அல்லது மீண்டும் வரைவதன் மூலம் அதை மீண்டும் புத்துயிர்பெற முடியும் என்று நம்புகிறனர்.  

இவர்களின் ஓவியங்கள் பெரும்பாலும் இவர்களின் வாழ்க்கை முறையில் உள்ள சடங்கு அம்சங்கள் சித்தரிக்கின்றன. இயற்கை, இலைகளாலும் மரத்தாலும் ஆன வீடுகள், உணவு தானியங்களை உலர்த்தும் பெண்கள், தேன் சேகரிக்கும் ஆண்கள், திருமணச் சடங்குகள், கோழிகள், காட்டில் சுற்றித் திரியும் விலங்குகள் ஆகியவை இந்த அற்புதமான கலை பாணியில் இடம்பெற்றுள்ள கருப்பொருள்களில் சிலவாகும்.
# ஊராளி

**ஊராளி** என்னும் பழங்குடியினராவர் தமிழ்நாட்டின் நீலகிரி மாவட்டத்திலும், ஈரோடு மாவட்டம் சத்தியமங்கலம் பகுதியில் வாழ்கின்ற ஒரு தமிழகப் பழங்குடிகள் வகையைச் சேர்ந்தவர்கள். இவர்கள் அரையன், பில்லியன் என்னும் இரண்டு சகோதரர்களின் வம்சம் என்றும், இவர்கள் இருவரும் பாண்டிய அரசர்களுக்குக் குடை பிடித்தவர்கள் என்றும் கூறுவர். இவர்கள் மலையாளம் கலந்த தமிழ் மொழியைப் பேசுகின்றார்கள். இவர்களில் கல்கட்டி, குப்பர், புங்கர், பேராதவர், மோரிகர், வெள்ளகர், உப்பிலிகள் என்று ஏழு குலங்களாகப் பிரிந்துள்ளனர் இம்மக்கள். இந்த ஏழு குலங்களுக்கும் ஒரு தலைவர் இருப்பதுபோல, ஏழு தெய்வங்களும் இருக்கின்றன. ஒரே குலத்தைச் சேர்ந்தவர்கள் உடன் பங்காளி உறவு முறையினராக உள்ளனர். இதனால் ஒரே குலத்துக்குள் திருமணம் செய்வது கிடையாது.  

ஊராளி மக்களின் பொருளாதாரம் வேளாண்மை, கால்நடைகளை மேய்த்தல் ஆகிய இரண்டையும் சார்ந்தே இருக்கிறது. வேட்டை அனுமதிக்கப்பட்டிருந்த காலத்தில், ஒவ்வொரு குடும்பத்திலும் ஒரு துப்பாக்கி இருந்தது. ஆனால், இப்போது அவற்றை அரசாங்கத்திடம் ஒப்படைத்துவிடனர். இவர்களின் நிலங்கள் 19 ஆம் நூற்றாண்டின் தொடக்கத்தில் தேயிலை, காபி போன்ற பணப் பயிர்கள் பயிரிடுவதற்காக ஆங்கிலேயர்களால் பறிக்கப்பட்டன. விடுதலைக்குப் பிறகு பெரும் பணக்காரர்களும், வணிகர்களும், மேல்தட்டு சாதியினரும் இம்மக்களின் அறியாமையைப் பயன்படுத்தி நிலங்களைப் பிடுங்கிக்கொண்டனர். இன்றைக்கு அதே நிலங்களில் அன்றாடக் கூலிகளாக இருக்கிறார்கள்.
# எருக்கலா


**எருக்கலா** என்ற பழங்குடியினம் குறவர் இன வகையைச் சார்ந்தது. இவர்கள் காஞ்சிபுரம் மாவட்டம் செங்கல்பட்டு பகுதியில் வாழ்கின்றனர். இவர்கள் மலையாளம் கலந்த தமிழ் கலப்பு மொழியை பேசி வருகின்றனர். இவர்களுடைய உணவு பன்றி இறைச்சியும், கேழ்வரகு களியும் ஆகும். இவர்கள் கிழங்கு வகைகள், பால், முட்டை, போன்றவற்றை மிக குறைவாக பயன்படுத்துகின்றனர். இவர்களிடம் வைணவ வழிபாட்டுத் தாக்கம் உள்ளது.  

## எருக்கலா இன வகைகள்

- மூச்சுகுறு பிரிவு - இவர்களுடைய தொழில் குறி சொல்வது.
- ஓரங்குரு வகை - இவர்களுடைய தொழில் கூடைமுடிவது, பன்றி வளர்ப்பது.
- நாகுகுறு வகை நாடோடி வாழ்க்கை வாழ்கின்றனர்.
- உத்லவாறு வகை - இவர்களுடைய தொழில் உறி செய்வது.
- கோதலவாகு வகை - இவர்கள் குரங்கை வைத்துப் பிழைப்பு நடத்துகின்றனர்.
# முள்ளுகுறும்பர்

**முள்ளுகுறும்பர்** என்னும் பழங்குடியினர் குறும்பர் இன வகையைச் சார்ந்தவர்கள். இவர்கள் நீலகிரி மாவட்டத்தில் கூடலூர் பகுதியில் வாழ்கின்றனர். இவர்களுடைய வம்சம் அர்ஜுனனுக்கு வரமளித்த சிவவேடனின் வம்சம் என்றும் கூறுவர். இவர்களுடைய வாழ்வுமுறை குரும்பர்களிடமிருந்து வேறுபட்டு உள்ளது. இவர்கள் கன்னடம் அல்லது மலையாளம் கலந்த கலப்பு மொழியைப்  
பேசிவருகின்றனர். இவர்களின் தொழில் காட்டில் வேட்டையாடுதல்.
# கடலாடி (வட்டம்)

** கடலாடி வட்டம்** , தமிழ்நாட்டின் இராமநாதபுரம் மாவட்டத்தில் உள்ள 9 வருவாய் வட்டங்களில் ஒன்றாகும். இந்த வட்டத்தின் தலைமையகமாக கடலாடி நகரம் உள்ளது.  
இவ்வட்டத்தில் கடலாடி ஊராட்சி ஒன்றியம் உள்ளது.  

இந்த வட்டத்தின் கீழ் எஸ். தாரைக்குடி, சாயல்குடி, ஆப்பனூர், கடலாடி, மேலச்செல்வனூர் மற்றும் சிக்கல் எனும் 6 உள்வட்டங்களும் 45 வருவாய் கிராமங்களும் உள்ளது. அவைகள்:  

1. A. நெடுங்குளம்
1. A.உசிலங்குளம்
1. அளவங்குளம்
1. ஆப்பனூர்
1. அவந்தாண்டை
1. ஏர்வாடி
1. இருவேலி
1. இதம்பாடல்
1. K .வேப்பங்குளம்
1. கடலாடி
1. கடுகுசந்தை
1. கண்ணிரஜபுரம்
1. கீழக்கிடாரம்
1. கீழச்செல்வனூர்
1. கீரந்தை
1. கொக்கரசன் கோட்டை
1. கொண்டுநல்லான்பட்டி
1. குறிச்சிகுளம்
1. குதிரைமொழி
1. M .கரிசல்குளம்
1. மாரந்தை மாரியூர்
1. மீனங்குடி
1. மேலக்கிடாரம்
1. மேலச் செல்வநூர்
1. கீழச் செல்வநூர்
1. மூக்கையூர்
1. நரிப்பையூர்
1. ஓரிவயல்
1. ஒருவாநேந்தல்
1. பணிவாசல்
1. பெயக்களம்
1. பெரியகுளம்
1. பிராமனங்குளம்
1. புனவாசல்
1. S .தரைக்குடி
1. S .வாகைக்குளம்
1. சாயல்குடி
1. சிக்கல்
1. சிப்பிகுளம்
1. சிரைக்குளம்
1. T .கரிசல்குளம்
1. திருமால் கந்தன் கோட்டை
1. T .வேப்பங்குளம்
1. தனிச்சியம்
1. வாலிநோக்கம்

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 145,277 மக்கள்தொகை கொண்டது. மக்கள்தொகையில் 73,448 ஆண்களும், 71,829 பெண்களும் உள்ளனர். 34,065 குடும்பங்கள் கொண்ட இவ்வட்ட மக்கள்தொகையில் 89.8% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.65% மற்றும் பாலின விகிதம் 1,000 ஆண்களுக்கு, 978 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15789 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 952 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 19,634 மற்றும் 12 ஆகவுள்ளனர். மக்கள்தொகையில் இந்துக்கள் 74.81% %, இசுலாமியர்கள் 17.29%, கிறித்தவர்கள் 7.62% மற்றும் பிறர் 0.29% ஆகவுள்ளனர்.
# பிராசாத மாலை

பிராசாத மாலை  
என்னும் நூல் 16-ஆம் நூற்றாண்டில் வாழ்ந்த கமலை ஞானப்பிரகாசர் அவர்களால் இயற்றப்பட்டது.  

பரம்பொருளை அடைவதற்குரிய நெறிகள் என்று இந்து சமயத்திலிலேயே பல்வேறு பிரிவுகள் பல்வேறு நெறிகளைக் காட்டுகின்றன.  
உணவுப் பொருள்களைச் சாத(க)ம் செய்து உண்கிறோம்  
அதுபோல,  
பிராண வாயுவைச் சாத(க)ம் செய்து உடலுக்கு வலிமையாக்கிக்கொள்வது 'பிராசாதம்'  
;13-ஆம் நூற்றாண்டு  
அவற்றுள் சரியை, கிரியை, யோகம், ஞானம் என்னும் நான்கு நெறிகளை சிவஞான சித்தியார் காட்டியது. எனினும் ஞானநெறியை மட்டும் விரிவாகப் பேசியது.  
; 14-ஆம் நூற்றாண்டு  
தத்துவப் பிரகாசம் கிரியை நெறியை விரித்துரைக்கும் நூல்.  
## யோகம் என்னும் புலன்ஒடுக்கி
- சிவஞான சித்தியார் என்னும் யோகத்தைப் ‘புலனொடுக்கி’ எனக் குறிப்பிடுகிறது. இந்த நூலில் கிரியையை விளக்கும் பாடல்கள் 6-ம், யோகத்தை விளக்கும் பாடல்கள் 18-ம் உள்ளன.
- பதஞ்சலி வழியைப் பின்பற்றுவது அட்டாங்கயோகம். சைவம் இவற்றை யோக நெறியின் தொடக்கப் படிகள் எனக் கொள்கிறது.
- சைவம் காட்டுவது பிரசாத யோகம். இதில் 16 கலை உறுப்புகள் உள்ளன.
என்பன அவை.  
- பிராண வாயுவை இயங்கச் செய்வது பிராசாத யோகம்.
- தத்துவப் பிரகாசம் என்பது அட்டாங்க யோகப் படிகளைக் கூறி அதற்கு மேல் இந்தப் பிரசாத யோகத்தையும் கூறும்.

## பிராசாதம் பற்றிய தனிநூல்
- பிராகாச அகவல். காவை அம்பலவாணத் தம்பிரான் இயற்றியது. 14-ஆம் நூற்றாண்டு.
- இதற்கு அம்பலவாண தம்பிரானின் மாணாக்கர் செய்த பழைய உரையும் உண்டு.
- பிராரசாத தீபம், 15-ஆம் நூற்றாண்டு (37 விருத்தங்கள்)
இவை மிக விரிவானவை  

பிராசாத மாலை என்னும் கமலை ஞானப்பிரகாசர் நூல் 11 எண்சீர் விருத்தங்களைக் கொண்ட நூல். சுருக்கமானது.  

மூச்சுப் பயிற்சியின் 16 கலைகளுக்கும்  
ஆகியவற்றைக் கூறுகிறது.  

## குறிப்பு
- வடமொழியில் பிராசாத ஷட்கம் என்னும் நூல் உள்ளது.
- இதனை கமலை ஞானப்பிரகாசரின் மாணவர் குருஞான சம்பந்தர் தமிழில் 7 பாகங்களாக மொழிபெயர்த்துள்ளார்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005
## அடிக்குறிப்பு
# மாம்பழக்கவிச்சிங்க நாவலர்

**மாம்பழக்கவிச்சிங்க நாவலர்** அல்லது **பழனி மாம்பழக் கவிராயர்** என்பவர் பழனியைச் சேர்ந்தவர். இளம் வயதிலேயே அம்மை நோயால் கண்பார்வையை இழந்தாலும் மற்றவர்களின் உதவியுடன் தமிழைக் கற்றவர். ஒரு முறை காதால் கேட்டவற்றை அப்படியே உள்வாங்கிக் கொள்ளும் திறமை பெற்றிருந்தமையால் இவரை *ஏகசந்தக் கிரஹி* என்றழைத்தனர். வெண்பா மற்றும் சிலேடை பாடுவதில் மாம்பழக்கவி வல்லவராய் விளங்கினார்.  

முத்துராமலிங்க சேதுபதி போன்ற வள்ளல்களால் இவர் ஆதரிக்கப்பட்டார்.
# அரிட்டாபட்டி, மதுரை

**அரிட்டாபட்டி** என்பது இந்தியாவின் தமிழ்நாட்டின், மதுரை மாவட்டம், மேலூர் வட்டம், மேலூர் ஊராட்சி ஒன்றியம், அரிட்டாபட்டி ஊராட்சியில் அமைந்துள்ள ஒரு கிராமம் ஆகும். இது மேலூருக்கு மேற்கே 9 கிலோ மீட்டர் தொலைவிலும்; மதுரை நகரத்திலிருந்து 27 கிலோ மீட்டர் தொலைவிலும் அமைந்துள்ளது.  

அழகர்மலைக்கும், பெருமாள் மலைக்கும் உள்ள பகுதியில் அரிட்டாபட்டி பல்லுயிர் சூழலியல் பாரம்பரியத் தளம் உள்ளது. அரிட்டாப்பட்டி மலையில் சமணர் படுகைகள், மகாவீரர் சிற்பம், கிமு இரண்டாம் நூற்றாண்டு தமிழ்ப் பிராமி கல்வெட்டுக்கள், பாண்டியர் காலத்து வட்டெழுத்து கல்வெட்டுக்கள் உள்ளது.  

## இதனையும் காண்க
- அரிட்டாபட்டி கல்வெட்டுகள்
- அரிட்டாபட்டி ஊராட்சி
- அரிட்டாப்பட்டி மலை
- அரிட்டாபட்டி பல்லுயிர் சூழலியல் பாரம்பரியத் தளம்
# கொரிய மக்கள் இராணுவம்



**கொரிய மக்கள் இராணுவம்** , பொதுவாக வடகொரியாவில் **இன்மின் கன்** அறியப்படுவது (தமிழ்: **மக்கள் இராணுவம்**), ஆனது கொரிய ஜனநாயக மக்கள் குடியரசின் ஒருங்கிணைந்த ஆயுதப்படைகள் ஆகும். டிசம்பர் 2011 வரை, கிம் ஜோங்-இல் கொரிய மக்கள் இராணுவத்தின் உச்ச படைத்தலவைராகவும், தேசிய பாதுகாப்பு குழுவின் தலைவராகவும் இருந்தார். கொரிய மக்கள் இராணுவம் ஐந்து பிரிவுகளைக் கொண்டுள்ளது, அவையாவன (I) கொரிய மக்கள் இராணுவ தரைப்படை, (II) கொரிய மக்கள் கடற்படை, (III) கொரிய மக்கள் வான்படை, (IV) வியூக ஏவுகணைப் படை, (V) வட கொரிய சிறப்புச் செயல்பாடுகள் படை.  

கொரிய மக்கள் இராணுவத்தின் ஆண்டு செலவுத் திட்டம் தோராயமாக ஆறு பில்லியன் ஐக்கிய அமெரிக்க டாலர் ஆகும். ஐக்கிய அமெரிக்காவின் அறிவியல் மற்றும் அனைத்துலக பாதுகாப்பு நிறுவன அறிக்கைப்படி வட கொரியா இரண்டு முதல் ஒன்பது வரையிலான அணுகுண்டுகளைத் தயாரிக்கவல்ல பிளவுப் பொருட்களை கொண்டுள்ளதாக கூறப்படுகிறது. வட கொரியாவின் சொங்குன் ("இராணுவம் முதலில்") கொள்கை கொரிய மக்கள் இராணுவத்தை அரசு மற்றும் சமூகத்தில் ஒரு முதன்மை இடத்தில் வைத்துள்ளது.
# அரிட்டாபட்டி மலை, மதுரை



**அரிட்டாபட்டி மலை** இந்தியாவின் தமிழ்நாடு மாநிலத்தில் மதுரை மாவட்டத்தில் அமைந்துள்ளதும் பெரும்பகுதி கல்லால் ஆனதுமான ஒரு மலைக் குன்று ஆகும். மதுரைக்கு வடக்கே 17 கிலோ மீட்டர் தொலைவில் அமைந்துள்ள இந்த மலையை திருப்பிணையன் மலை என்று சமணக் கல்வெட்டுக்கள் குறிக்கின்றன. சமணர் காலக் குகைகள் மற்றும் பாண்டியர் காலக் குடைவரை கோவில்கள் இங்கு அமைந்துள்ளன. இம்மலைப்பகுதிகளில் அரிட்டாபட்டி பல்லுயிர் சூழலியல் பாரம்பரியத் தளம் உள்ளது.  

## அமைவிடம்
அழகர்மலைக்கும், பெருமாள் மலைக்கும் இடையே, மேலூருக்கு மேற்கே 9 கிலோ மீட்டர் தொலைவிலும்; மதுரையிலிர்ந்து 27 கிலோ மீட்டர் தொலைவிலும் உள்ள அரிட்டாபட்டி ஊராட்சியில் அமைந்துள்ளது.  

## வரலாறு
அரிட்டாபட்டி மலையின் குகை தளத்தில் இரண்டாயிரம் ஆண்டுகள் பழமையான சமணர் படுக்கையும், தீர்த்தங்கரர் சிற்பமும், தமிழ் பிராமி கல்வெட்டும் உள்ளன. 1300 ஆண்டுகள் பழமையான வட்டெழுத்து கல்வெட்டும், பாண்டியன் காலத்து குடை வரைக் கோயில் ஒன்றும் காணப்படுகிறது. 16ம் நூற்றாண்டைச் சார்ந்த தாமிர செப்பேடுகளும் இங்கு கிடைத்துள்ளன. சமணர்களுக்கு பாண்டியன் நெடுஞ்செழியன் மதுரையைச் சுற்றியுள்ள மலைப்பகுதிகளில் உறைவிடம் அமைத்து கொடுத்ததாகவும் இங்குள்ள வரலாற்று ஆதரங்கள் தெரிவிகின்றன இந்த மலை மதுரை மாவட்டம் மேலூர் அருகில் உள்ளது..  

## சமணர் படுக்கையும், தீர்த்தங்கரர் சிற்பமும்
குகைத்தளத்தின் வெளிப்புறம் முக்குடைக்குக் கீழே அர்த்தபரியாங்காசனத்தில் அமர்ந்த தீர்த்தங்கரரின் உருவம் ஒன்று பாறையில் புடைப்புச் சிற்பமாகக் காட்சியளிக்கிறது. இதனைக் கி.பி. பத்தாம் நூற்றாண்டளவில் அச்சணந்தி என்ற முனிவர் செய்வித்துள்ளார். திருப்பிணையன் மலையில் இருந்த பொற்கோட்டுக்கரணத்தார் பெயரால் செய்யப்பட்ட இத்திருமேனிக்குப் பாதிரிக்குடி ஊரவையினர் காவலாக இருந்துள்ளதை அதனடியில் பொறிக்கப்பட்ட வட்டெழுத்துக் கல்வெட்டு தெரிவிக்கிறது.  

### தமிழ் பிராமி கல்வெட்டு
இங்கு காணப்படும் பிராமி கல்வெட்டின் மூலம் ‘நெல்வேலி சழிவன் அதினன் வெளியன்' என்பவர் இச்சமண பள்ளியை உருவாக்கியதாகத் தெரிகிறது.  

## குடை வரை கோயில்
மலையைக் குடைந்து செய்யப்பட குடைவரை கோவில் ஒன்றும் இந்த மலையில் உள்ளது. இக்கோயில் ஏழாம் நூற்றாண்டைச் சேர்ந்தது ஆகும். இக்கோயில் வாயிலில் துவாரகபாலகர்களும் , குடை வரையின் வெளிமுகப்பில் விநாயகரும் , கோவிலின் உள்ளே சிவலிங்கமும், இலகுலீசர் சிலைகளும் உள்ளது. இக்கோயில் அருகில் சிறு மண்டபத்தில் ஒரு பெண் தெய்வம் உள்ளது. அம்மண்டபம் தற்போது இடைச்சி மண்டபம் என அழைக்கப்படுகிறது. இக்கோவில் அருகில் பல சுனைகள் உள்ளன. இவை தீர்த்தச் சுனை நீர் என அழைக்கபடுகிறது.  

## புகைப்படத்தொகுப்பு

## இதனையும் காண்க
- அரிட்டாபட்டி பல்லுயிர் சூழலியல் பாரம்பரியத் தளம்
- அரிட்டாபட்டி கல்வெட்டுகள்

## ஆதாரங்கள்
# மேகலிங்க சாஸ்தா திருக்கோவில், திருநெல்வேலி

**மேகலிங்க சாஸ்தா திருக்கோவில்** மற்றும் அடுக்கு சுடலை மாடன் திருக்கோவில் சிந்துபூந்துறை, திருநெல்வேலியில்  
தாமிரபரணி நதிக்கரையில் அமைந்துள்ளது. பூரணா தேவி மற்றும் புஷ்கலா தேவியருடன் சுயம்பு லிங்கமான மேகலிங்க சாஸ்தா காட்சி தருகிரார். இக்கோவிலுடன் இணைந்த அடுக்கு சுடலை மாடன் கோவில் மற்றும் பேச்சியம்மன், அய்யனார் போன்ற இதர பரிவார மூர்த்திகளும் கோவில் நிர்வாகத்தினரால் பாதுகாக்கப்பட்டு வருகின்றன. கடந்த 1996 ம் ஆண்டு மேகலிங்க சாஸ்தா மற்றும் இதர தெய்வங்களுக்கும் கும்பாபிஷேகம் நடைபெற்றது.
# பெரும் துப்புரவாக்கம்

**பெரும் துப்புரவாக்கம்** (*Great Purge*) என்பது சோவியத் ஒன்றியப் பொதுவுடைமைக் கட்சியின் மத்திய குழுச் செயலராக முழு அதிகாரம் செலுத்திய ஜோசப் ஸ்டாலின் 1937-1938 ஆண்டுகளில் வன்முறையைக் கையாண்டு அரசியல் எதிரிகளை அடக்கிக் கொன்று தன் அதிகாரத்தை நிலைநிறுத்த கையாண்ட செயலைக் குறிக்கிறது.  

## பயங்கரவாத நடவடிக்கைகள்

பெரும் துப்புரவாக்கத்தின்போது கீழ்வரும் பயங்கரவாத நடவடிக்கைகள் செயல்படுத்தப்பட்டன:  
- பொதுவுடைமைக் கட்சியையும் அரசையும் சார்ந்த எண்ணிறந்த அதிகாரிகள் பதவியிலிருந்து நீக்கப்பட்டு கொல்லப்பட்டனர்.
- குடியானவர்கள் ஒடுக்கப்பட்டனர்.
- சிவப்புப் படையினர் என்று அழைக்கப்பட்ட செஞ்சேனையின் தலைவர்கள் கொல்லப்பட்டனர்.
- எந்த அமைப்பையும் சாராத சாதாரண மக்களை அரசு காவல்துறையினர் சந்தேகக் கண்களோடு நோக்கி, அவர்கள் ஆட்சியைக் கவிழ்க்க சதிசெய்தார்கள் என்று கூறி அவர்கள்மீது குற்றம் சாட்டி, விசாரணை இன்றிச் சித்திரவதை செய்து கொலை செய்தனர்.

## பெரும் துப்புரவாக்கத்தின் வேறு பெயர்கள்

1937-1938 ஆண்டுகளில் சோவியத் யூனியனில் ஸ்டாலின் ஆட்சியின்போது நிகழ்ந்த ஒடுக்குமுறையை உருசிய வரலாற்றாசிரியர்கள் "யேஷோவ்ச்சீனா" என்று குறிப்பிடுகின்றனர். அதற்கு "யேஷோவ் ஆட்சி" என்று பொருள். அதாவது, அந்த ஒடுக்குமுறை நடந்த காலத்தில் சோவியத் இரகசியக் காவல்துறைக்குத் (NKVD) தலைவராக இருந்தவர் நிக்கோலாய் யேஷோவ் ஆவார்.  

பெரும் துப்புரவாக்கத்தின் வரலாற்றை நூலாக வடித்த இராபர்ட் காண்குவெஸ்ட் (Robert Conquest) என்பவர் தாம் 1968இல் எழுதி வெளியிட்ட நூலுக்கு "பெரும் பயங்கரம்" (The Great Terror) என்று பெயர் கொடுத்தார். அதிலிருந்து, பெரும் துப்புரவாக்கம் மேலைநாடுகளில் "பெரும் பயங்கரம்" என்று அழைக்கப்படுகிறது.  

பிரெஞ்சுப் புரட்சியின் காலம் "பயங்கரத்தின் காலம்" (*period of terror*) என்று அழைக்கப்பட்டதையும் கருத்தில் கொண்டே மேற்கூறிய "பெரும் பயங்கரம்" என்னும் பெயர் வழங்கப்படலாயிற்று.  

துரத்தப்படுவதற்குச் சற்று முன் லியோன் ட்ராட்ஸ்கி. ஆண்டு: 1929.]]  
கட்சித் தலைவர் செர்ஜி கிரோவ் ஸ்டாலினுடன். ஆண்டு: 1934]]  

அடக்குமுறைக்குப் பலியான கிரிகொரி சீனோவியேவ் உரையாற்றுதல். இவர் ஒருகாலத்தில் சோவியத் ஒன்றியப் பொதுவுடைமைக் கட்சியில் பெயர்பெற்ற தலைவராக இருந்தவர்.]]
# ஐரோப்பிய காற்பந்துச் சங்கங்களின் ஒன்றியம்



**ஐரோப்பிய கால்பந்து சங்கங்களின் ஒன்றியம் ** (*Union of European Football Associations*, , பரவலான இதன் சுருக்கம் **யூஈஎஃப்ஏ** ) ஐரோப்பாவில் கால் பந்தாட்டத்திற்கான நிருவாக அமைப்பாகும். 53 தேசிய கால்பந்து சங்கங்கள் இதில் அங்கம் வகிக்கின்றன. இந்த அமைப்பு ஐரோப்பாவின் தேசிய கால்பந்து சங்கங்களின் சார்பாக பன்னாட்டு விளையாட்டு அமைப்புகளில் சயல்படுகிறது. தவிர, தேசிய சங்கபோட்டிகளை நடத்துவதையும், பரிசுத்தொகைகள், ஊடக உரிமங்கள் மற்றும் பிற விதிமுறைகளைக் கட்டுப்படுத்துகிறது. யூஏஃபா ஐரோப்பிய சாம்பியன்ஷிப், யூஏஃபா தேசங்களின் லீகு, யூஏஃபா சாம்பியன்சு லீகு, யூஏஃபா யூரோப்பா லீகு, யூஏஃபா யூரோப்பா கான்ஃபரன்சு லீகு, யூஏஃபா சூப்பர் கோப்பை முதலிய போட்டிகளையும் நடத்தி வருகிறது.  

யூஈஃப்ஏ 1954ஆம் ஆண்டில் சுவிட்சர்லாந்தின் பாசல் நகரில் துவங்கியது. *எப்பெ சுவார்ட்சு* முதல் தலைவராகவும் *ஆன்றி டிலௌனய்* முதல் பொதுச் செயலாளராகவும் பணியாற்றினர். தற்போது தலைவராக முன்னாள் சுலோவேனிய காற்பந்து சங்க தலைவராக இருந்த அலெக்சாந்தெர் செஃபெரின் பணியாற்றுகிறார்.  

## மேலும் பார்க்க
- பன்னாட்டுக் கால்பந்து சங்கங்களின் கூட்டமைப்பு
- ஆசிய கால்பந்துக் கூட்டமைப்பு
- ஆப்பிரிக்க கால்பந்துக் கூட்டமைப்பு
- ஓசியானியா கால்பந்துக் கூட்டமைப்பு
- தென்னமெரிக்க கால்பந்துக் கூட்டமைப்பு
- வட, மத்திய அமெரிக்க மற்றும் கரீபியன் கால்பந்துக் கூட்டமைப்பு
# ஐரோப்பிய கால்பந்தாட்டப் போட்டி


**யூஈஎஃப்ஏ ஐரோப்பிய கால்பந்தாட்டப் போட்டி** (*UEFA European Football Championship*) ஐரோப்பிய கால்பந்து சங்கங்களின் ஒன்றியம் கட்டுப்பாட்டில் ஐரோப்பிய தேசிய ஆண்கள் அணிகளுக்கிடையே நடத்தப்படும் சங்க கால்பந்தாட்ட போட்டி ஆகும். 1960ஆம் ஆண்டு முதல் நான்கு ஆண்டுகளுக்கு ஒருமுறை நடைபெறுகிறது. காற்பந்து உலகக்கோப்பையின் நான்காண்டு இடைவெளியின் நடுவில் அமையுமாறு ஒருங்கிணைக்கப்படுகிறது. துவக்கத்தில் இந்தப் போட்டி **யூஈஎஃப்ஏ ஐரோப்பிய நாடுகள் கோப்பை** என அழைக்கப்பட்டு வந்தது. 1968ஆம் ஆண்டு முதல் தற்போதைய பெயருக்கு மாற்றப்பட்டது. 1996ஆம் ஆண்டு போட்டிகளிலிருந்து குறிப்பிட்ட ஆண்டுப் போட்டிகள் "யூரோ 2012" என்ற வடிவில் பொருத்தமான ஆண்டுடன் அழைக்கப்படலாயின.  

போட்டிகளுக்கு முன்னதாக அனைத்து அணிகளும் (ஏற்று நடத்தும் நாட்டின் அணி நீங்கலாக) தகுதிச் சுற்றில் பங்கேற்கின்றன. இந்தப் போட்டியில் வென்றவர்கள் பிபா நடத்தும் அடுத்த பிபா கூட்டமைப்பு கோப்பைப் போட்டியில் பங்கேற்க தகுதி பெறுகிறது; இருப்பினும் பங்கேற்பது கட்டாயமல்ல.  

இதுவரை நடந்துள்ள 13 ஐரோப்பிய கால்பதாட்டப் போட்டிகளில் ஒன்பது வெவ்வேறான நாடுகள் வென்றுள்ளன. செருமனி நாட்டின் தேசிய அணி ஆறு இறுதியாட்டங்களில் பங்கேற்று மூன்று முறை வென்றுள்ளது. பிரான்சு மற்றும் இசுப்பானிய நாட்டு அணிகள் தலா இரண்டு முறை வென்றுள்ளன. ஒரு முறை மட்டுமே வென்ற மற்ற நாடுகள்: இத்தாலி, செக்கோசுலோவேக்கியா, நெதர்லாந்து, டென்மார்க், கிரீசு மற்றும் சோவியத் ஒன்றியம்  

கடைசியாக நடந்த யூரோ 2008ஐ சுவிட்சர்லாந்தும் ஆத்திரியாவும் இணைந்து 2008இல் நடத்தின. இதில் இசுப்பானிய அணி செருமானிய அணியை 1-0 என்ற கணக்கில் வென்றது. அடுத்த ஐரோப்பிய கால்பந்தாட்டப் போட்டியை போலந்தும் உக்ரைனும் இணைந்து 2012ஆம் ஆண்டு சூன் 8, முதல் சூலை 1 வரை நடத்த உள்ளன.
# ஆர்த்திப் பிரபந்தம்

**ஆர்த்திப் பிரபந்தம்** 15-ஆம் நூற்றாண்டில் தோன்றிய நூல். மணவாள மாமுனிகள் என்பவரால் இயற்றப்பட்டது.  

## நூல்
- ஆர்த்தி என்பது உலகளந்த பெருமானின் திருவடிகளைக் குறிக்கும்.

இதில் 60 பாடல்கள் உள்ளன. இவை வெண்பா, விருத்தம், கலித்தாழிசை, கலிப்பா ஆகிய பாவினங்களால் ஆனவை.  

எல்லாப் பாடல்களும் ‘எதிராசர்’ என்னும் பெயரைச் சொல்லி வேண்டுகின்றன. எதிராசர் என்பது வைணவ ஆசாரியன் இராமானுசர் பெயர்களில் ஒன்று. சில பாடல்களில் இவர் தன் ஆசிரியர் திருமலையாழ்வார் என்பவரையும் போற்றியுள்ளார்.  

## காட்டு - பாடல் 1
<poem>  
தேசம் திகழும் திருவாய் மொழிப்பிள்ளை  
மாசில் திருமலையாழ் வார்என்னை – நேசத்தால்  
எப்படியே எண்ணியுன்பால் சேர்த்தார் எதிராசா  
அப்படியே நீசெய்(து) அருள்.  
</poem>  
## காட்டு - பாடல் 2
<poem>  
இன்னம் எத்தனை காலம் இந்த உடம்புடன் யான் இருப்பன்  
:இன்னபொழுது உடம்பு விடும் இன்னபடி அதுதான்  
இன்னவிடத்தே அதுவும் என்னும் இவையெல்லாம்  
:எதிராசா! நீ அறிதி யான் இவை ஒன்றறியேன்  
என்னை இனி இவ்வுடம்பை விடுவித்து உன் அருளால்  
:ஏராரும் வைகுந்தத்தேற்ற நினைவு உண்டேல்  
பின்னை விரையாமல் மறந்து இருக்கிறதென்? பேசாய்  
:பேதைமை தீர்த்து என்னை அடிமை கொண்ட பெருமானே  
</poem>  
## நூலின் பெருமை
- எம்பெருமான் திருவடிகளே சரணம்
- ஜீயர் திருவடிகளே சரணம்

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# வார்ப்புரு:Taxobox/sandbox

<noinclude>  
சோதனைப் பக்கம்  
</noinclude>  
<includeonly>{|  
|-  
!|}}  
|-  

|-  

|-  
! |  
|-  
|-  
}  
|-  

|-  

|-  

|-  

}}}};"  
! Type strain  
---
}}}  
|-  

|-  

|-  

|-  

|-  

|-  

|-  

|-  

|-  

|-  

|-  

|-  

|}</includeonly>
# டொடோமா



**டொடோமா** , உத்தியோகபூர்வமாக **டொடோமா நகர மாவட்டம்**, தன்சானியாவின் தலைநகரம் ஆகும். இது டொடோமா பிரதேசத்தினதும் தலைநகரம் ஆகும். 2002 மக்கட்டொகைக் கணக்கெடுப்பின் படி இதன் மக்கள் தொகை 324,327 ஆகும். 1973இல் தலைநகரை தாருஸ்ஸலாமிலிருந்து டொடோமாவுக்கு மாற்றத் திட்டமிடப்பட்டது. தன்சானியாவின் தேசிய சட்டசபை 1996இல் டொடோமோவுக்கு மாற்றப்பட்டது. எனினும் பெரும்பாலான அரச அலுவலகங்கள், வர்த்தகத் தலைநகரமான தாருஸ்ஸலாமிலேயே உள்ளன.
# வார்ப்புரு:சான்று சேர்க்கும் திட்டம்

<div>  

வணக்கம் ! தமிழ் விக்கிப்பீடியாவில் உள்ள பல கட்டுரைகளில், உசாத்துணை, மேற்கோள்கள், குறிப்புகள், சான்றுகள் போன்றவை சேர்க்கப்படவில்லை. இவ்வாறு உள்ள கட்டுரைகளை தரக்கட்டுப்பாட்டின் காரணமாக தமிழ் விக்கிப்பீடியாவில் இருந்து நீக்கப்படலாம். உங்களால் முடிந்தவரை இவற்றை சேர்க்க முயற்சிக்கவும். இதைப் பற்றிய தகவல்களைப் பெற சான்று சேர்க்கும் திட்டத்தை பார்க்கவும். தமிழ் விக்கிப்பீடியாவில் தொடர்ந்து பங்களிக்க வாழ்த்துக்கள்!  
</div>  
<noinclude>  

</noinclude>
# வார்ப்புரு:User info

<div></div>  
<div></div>  
<div></div>  
<div></div>  
__NOTOC__  



## Usage
<pre>  

</pre>  
The "organization" parameter can also be called as "company".  

The "hover text" parameter is for the little pop-up text that comes up when your mouse hovers over the image.  
</noinclude>
# எரவல்லன்



**எரவல்லன்** அல்லது **எரவள்ளன்** (*Eravallan*) எனப்படுவோர் கேரளா மற்றும் தமிழகத்தில் வாழுகின்ற ஒரு பழங்குடியினர் ஆவர். இவர்கள் தமிழ்நாடு மாநிலத்தில், கோவை மாவட்டத்தைச் சேர்ந்த மலைப் பகுதியில் வாழ்கின்றனர். இவர்களை **வில்லுவேடன்** என்றும் அழைப்பர். இவர்களுடைய மொழி தமிழாக இருந்தாலும், மலையாளம் கலந்த கலப்பு மொழியையே பேசி வருகின்றனர். இவர்களுடைய தொழில் காட்டில் விலங்குகளை வேட்டையாடுதல், காட்டுத் தோட்டங்களில் பணிபுரிதல் மற்றும் காட்டில் உள்ள பொருட்களைச் சேகரித்தல் போன்றவையாகும். இவர்கள் இந்து மதத்தை பின்பற்றுகின்றனர் மற்றும் பொதுவாக எரவல்லன் மொழியையும் பேசுகிறார்கள்.  

எரவள்ளர் மக்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.
# பனியர்

**பனியர்** என்ற பழங்குடியினர் இந்தியாவில் உள்ள நீலகிரி மாவட்டத்தில் பாணாசுரம் என்னும் மலைப் பகுதியிலும் , திண்டுக்கல் மேற்கு மலையிலும், ராமநாதபுரம் , ஸ்ரீவில்லிபுத்தூர் பகுதியிலும் வாழ்கின்றனர். இவர்கள் முருகனின் மனைவி வள்ளியின் வம்சம் என்றும் பளிச்சியம்மன் என்ற தெய்வத்தின் மரபினர் என்றும் ஒரு வாய்மொழி மரபு உண்டு. இவர்கள் தமிழும், கன்னடமும் கலந்த மொழியைப் பேசுகின்றனர். இடுப்பில் பட்டை அணிந்து இருப்பது இவர்களுடைய அடையாளம். பழங்குடி மக்களிலேயே படிப்பறிவு அற்றவர்களாக உள்ளார்கள்.  

- மனோரமா இயர் புக் 2005
# திருவாய்மொழி நூற்றந்தாதி

**திருவாய்மொழி நூற்றந்தாதி** 15-ஆம் நூற்றாண்டு நூல். மணவாள மாமுனிகள் பாடிய மூன்று தமிழ்நூல்களில் இது ஒன்று.  

நம்மாழ்வார் பாடிய நூல் திருவாய்மொழி. இதில் 100 பதிகங்கள் உள்ளன. இதில் உள்ள ஒவ்வொரு பதிகத்துக்கும் ஒரு வெண்பா என 100 வெண்பாக்கள் மணவாள மாமுனிகள் பாடிய நூற்றந்தாதியில் உள்ளன. ஒவ்வொரு பதிகத்திலுமுள்ள தொடக்கச் சொல்லை அப்பதிக வெண்பாவின் முதற்சொல்லாகவும், பதிகத்தின் இறுதிப் பாடலிலுள்ள இறுதிச் சொல்லை வெண்பாவின் ஈற்றுச் சொல்லாகவும் அமைத்து வெண்பா வரும்படி அமைத்து நூற்றந்தாதி நூல் நம்மாழ்வாரின் புகழைப் பாடுகிறது. இதனால் நூற்றந்தாதி வெண்பாக்களும் திருவாய்மொழி நூலைப் போலவே அந்தாதித் தொடையைப் பெற்றுள்ளன.  

இந்த அந்தாதி வெண்பாக்கள் திருவாய்மொழி நூலின் ஒவ்வொரு பதிகத்தின் இறுதியிலும் அச்சிடப்பட்டுள்ளன.  

எடுத்துக்காட்டு  

இரண்டாம் திருமொழி முதற்பாட்டு:  

:வீடுமின் முற்றவும்  
:வீடு செய்து உம்முயிர்  
:வீடுடை யானிடை  
:வீடு செய்ம்மினே  
இது ‘வீடு’ என்னும் சொல்லில் தொடங்குகிறது.  

இரண்டாம் திருமொழி இறுதிப்பாடல்:  

:சேர்த்தடத் தென்குரு  
:கூர்ச்சட கோபன் சொல்  
:சீர்த்தொடை ஆயிரத்து  
:ஓர்த்த இப் பத்தே  
இது பத்து என்னும் சொல்லில் முடிகிறது.  

திருவாய்மொழி நூற்றந்தாதியில் இதன் பாடல்:  

:வீடுசெய்து மற்றெவையும் மிக்கபுகழ் நாரணன்தாள்  
:நாடுநலத் தாலடைய நன்குரைக்கும் – நீடுபுகழ்  
:வண்குருகூர் மாறனிந்த மாநிலத்தோர் தாம்வாழப்  
:பண்புடனே பாடியருள் பத்து.  

இந்த வெண்பா ‘வீடு’ எனத் தொடங்கி, ‘பத்து’ என முடிந்துள்ளது காண்க.  

## கருவிநூல்
- பகவத் விஷயம் (திருவாய்மொழி) 1958
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# உபதேச ரத்தின மாலை

**உபதேச ரத்தின மாலை** 15-ஆம் நூற்றாண்டு நூல்.  

மணவாள மாமுனிகள் பாடிய மூன்று தமிழ்நூல்களில் ஒன்று.  

திருவாய்மொழிப் பிள்ளை எனச் சிறப்புப்பெயர் பெற்ற திருமலையாழ்வார் மணவாள மாமுனிகளின் ஆசிரியர்.  

அவர் தமக்குச் சொல்லித்தந்த நெறிமுறைகளைப் பலரும் தெரிந்துகொள்ளும் வகையில் உருவாக்கப்பட்டது இந்த நூல்.  

இதில் 71 வெண்பாக்கள் உள்ளன.  

இந்த நூலில் உள்ள செய்திகள்  
- ஆழ்வார்கள் தோன்றிய மாதம், நாள், ஊர்
- நாதமுனி முதலான ஆசாரியர் செய்த விரிவுரைகள்
இதனால் ஆசாரிய பரம்பரை விளங்குகிறது. இதனை ஒரு வரலாற்றுநூல் என்றுகூடச் சொல்லலாம்.  

போற்றுதல்  
- பிள்ளை லோகாசாரியார் செய்த ‘ஸ்ரீ வசன பூஷணம்’ என்னும் நூலை இந்நூல் பல இடங்களில் போற்றுகிறது.
தமிழ்ப்படுத்தல்  
- சிஷ்யன் என்னும் சொல்லைச் சிக்கன் என எழுதுகிறார்.

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# உருசியக் கூட்டரசின் ஆயுதப் படைகள்


**உருசியக் கூட்டரசின் ஆயுதப் படைகள்** ( Transliteration: Voruzhonnije síly Rossíyskoj Federátsii) ஆனது சோவியத் ஒன்றியம் பிரிந்த பிறகு, உருவாக்கப்பட்ட உருசியாவின் இராணுவப் படைகளாகும். 7 மே 1992 ல் போரிஸ் எல்ட்சின் ரஷ்ய பாதுகாப்புத் துறை அமைச்சகத்தை உருவாக்கவும், சோவியத்தின் ஆயுதப்படைகளின் வீரர்களை ரஷ்ய சோவியத் கூட்டரசு சமூக குடியரசின் பகுதிகளில் உருசியக் கூட்டரசின் கட்டுப்பாட்டில் நிலைநிறுத்தவும் வழிசெய்யும் ஒப்பந்தத்தில் கையொப்பம் இட்டார்.
# ஆர்த்திப் பிரபந்த வியாக்கியானம்

**ஆர்த்திப் பிரபந்த வியாக்கியானம்** 16-ஆம் நூற்றாண்டில் தோன்றிய நூல்.  
இதன் ஆசிரியர் **பிள்ளை லோகஞ்சீயர்**.  

ஆர்த்திப் பிரபந்தம் மணவாள மாமுனிகள் இயற்றிய நூல்.  

இந்த நூலுக்கு எழுதப்பட்ட இந்த வியாக்கியானத்தில் பதவுரையும், மணிப்பிரவாள நடையில் விரிவுரையும் தரப்பட்டுள்ளன.  
- கண்ணிலே வெண்ணெயிட்டு நோக்கவேணுமிறே
- அருளுவீர், அருளுவுதீர்
என்பன போன்ற தொடர்கள் அவர்களின் அக்காலத் தொடர்கள்.  
- இவர் ஆழ்வார்கள் பதின்மர் என்கிறார்.

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
## அடிக்குறிப்பு
# அகதா சங்மா



**அகதா கே. சங்மா** (*Agatha Sangma*, பிறப்பு: சூலை 24, 1980) என்பவர் இந்தியா வில் உள்ள மேகாலயா மாநிலத்தைச் சேர்ந்த அரசியல்வாதி. இவர் 2009 இல் தூரா தொகுதியில் இருந்து 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு மக்களவை உறுப்பினராக இருந்தார். மன்மோகன் சிங் தலைமையிலான ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். இவர் இந்திய மக்களவையின் முன்னாள் சபாநாயகர் ஆன பி. ஏ. சங்மா வின் மகள் ஆவார்.  

## பிறப்பு மற்றும் படிப்பு
பி.ஏ.சங்மா விற்கும், சரோதினி கே.சங்மா விற்கும் , 1980ம் ஆண்டு ஜூலை 24ம் தேதி புது டெல்லியில் அகதா சங்மா பிறந்தார். இவர் வளர்ந்தது மேகாலயாவில் உள்ள மேற்கு கரோ மலை ஆகும். இவரது சகோதரர் கான்ராட் சங்மா மேகாலயாவின் எதிர்க்கட்சித் தலைவர். இவர் புனே பல்கலைக்கழகத்தில் இளங்கலையில் சட்டம் பயின்றார். பின்பு புது டெல்லி உயர்நீதிமன்றத்தில் வழக்கறிஞராகப் பணிபுரிந்தார். இவர் மேலும் இங்கிலாந்தில் உள்ள நாட்டிங்காம் பல்கலைக்கழகத்தில் சுற்றுசூழலலியல் மேலாண்மை படிப்பில் முதுகலைப் பட்டம் பெற்றார்.  

## பணி
- இவர் 15வது மக்களவைத் தேர்தலில் தேசியவாத காங்கிரஸ் கட்சியின் சார்பில் போட்டியிட்டு வென்று மக்களவை உறுப்பினராக உள்ளார். மக்களவை உறுப்பினர்களில் மிகவும் இளைய உறுப்பினர் இவர்.
- ஐக்கிய முற்போக்குக் கூட்டணியின் இரண்டாவது மத்திய அமைச்சரவையில் ஊரக வளர்ச்சி துறையின் இணை அமைச்சராக இருந்தார். அமைச்சரவையில் இவர்தான் வயதில் இளையவர்.
# வரைபட வடிவமைப்பு


**வரைபட வடிவமைப்பு** (graphic design) என்பது ஓர் வரைபட உருவாக்கல் செயற்பாடாகும். பொதுவாக வாடிக்கையாளர், வடிவமைப்பாளர் சம்பந்தப்பட்ட இது உற்பத்தியின் வடிவமாக முடிவுறும் இது கேட்போரை இலக்கு வைத்து ஒரு குறித்த செய்தியை கொண்டு செல்வதாக இருக்கும். வடிவமைப்பு உருவாக்கம் எனும் பதம் காட்சி தொடர்பாடல் மற்றும் வருணனையை மையப்படுத்தியதாக பல கலைத்திறன் மற்றும் தொழில்முறை ஒழுங்கு கொண்டதாகவும் குறிக்கப்படுகிறது. பெரும்பாலும் இத்துறை காட்சி தொடர்பாடல் மற்றும் தொடர்பாடல் வடிவமைப்பாகவே குறிப்பிடப்படுகிறது.  
பின்திரை படங்கள் வடிவமைத்தல், சுவரொட்டிகள் வடிவமைத்தல், உட்பட பல பணிகளை வரைபட வடிவமைப்பாளர்கள் செய்கின்றனர்.
# ஆன்மலிங்க மாலை

**ஆன்மலிங்க மாலை** என்னும் நூல் சிவபூசை செய்பவரின் ஐங்களத் தூய்மை பற்றிக் கூறுகிறது.  
1. உடலிலுள்ள ஐம்பொறிகள் (பூதம்)
1. பூசை செய்யும் இடம் (ஸ்தலம்)
1. பூசைக்குப் பயன்படுத்தப்படும் பொருள்கள் (திரவியம்)
1. வழிபாட்டு மொழி (மந்திரம்)
1. பூசை செய்யப்படும் லிங்கம்
ஆகிய ஐந்தும் தூய்மையானதாக இருக்கவேண்டும் என இந்நூல் விளக்குகிறது.  

- 14 சீர் கழிநெடிலடி ஆசிரியவிருத்தம் என்னும் பாடல் 11 கொண்டது இந்த நூல்.

இந்த நூலின் ஆசிரியர் கமலை ஞானப்பிரகாசரின் மாணவர் என்பதை இந்நூலின் பாடல் பகுதிகள் தெரிவிக்கின்றன.  
இந்த நூலிலுள்ள பாடல்கள் எல்லாம்  
:--- காட்சம் வைத்தருள்  
::சிவோக மாயிருக்கச் சிதம்பரனே  
:கமலைவாழ் தியாகா, காசிவிச்சு வேகா  
::கயிலாய பதியெனும் குருவே.  
என்று முடிகின்றன.  

கமலை ஞானப்பிரகாசர் காலம் 1565. எனவே இவரது மாணாக்கர் காலம் 16-ஆம் நூற்றாண்டு எனத் தெளிவாகிறது.  

- பாடலாசிரியரின் ஆன்மலிங்கமாக விளங்குபவர் அவரது ஆசிரியர். அவர்மீது பாடப்பட்டதால் இந்த நூல் ஆன்மலிங்க மாலை எனப் பெயர் பெற்றது.
## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 2, 2005

## அடிக்குறிப்பு
# திருமலை (திரைப்படம்)



***திருமலை*** (*Thirumalai*) என்பது 2003ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படம் இரமணாவின் இயக்கத்திலும் திரைக்கதையிலும் விஜய்யை முதன்மைக் கதைமாந்தராகக் கொண்டு வெளிவந்துள்ளது. தெலுங்கில் கௌரி என்ற பெயரில் இத்திரைப்படம் 2004இல் மீண்டும் உருவாக்கப்பட்டது.  

## நடிகர்கள்
| நடிகர் | கதைமாந்தர் |  |
| --- | --- | --- |
| விஜய் | திருமலை |  |
| ஜோதிகா | சுவேதா |  |
| விவேக் | பழனி |  |
| இரகுவரன் | செல்வம் |  |
| கௌசல்யா | இரகுவரனின் மனைவி நாகலட்சுமி செல்வம் |  |
| மனோஜ் கே. ஜெயன் | அரசு |  |
| கிரண் ராத்தோட் | "வாடியம்மா ஜக்கம்மா" பாடல் | } |

## பாடல்கள்
இத்திரைப்படத்திற்கு வித்யாசாகர் இசையமைத்திருந்தார். ஐந்து பாடல்களைக் கொண்ட ஒலிப்பதிவு 2002 திசம்பர் 6 அன்று வெளியிடப்பட்டது. பாடல்கள் நல்ல வரவேற்பைப் பெற்றது.  

| **இலக்கம்** | **பாடல்** | **பாடியோர்** | **வரிகள்** | **நேரம் (நிமிடங்கள்:நொடிகள்)** |  |
| --- | --- | --- | --- | --- | --- |
| 1 | *தாம்தக்க தீம்தக்க* | திப்பு, கார்த்திக் | நா. முத்துக்குமார் | 04:38 |  |
| 2 | *வாடியம்மா ஜக்கம்மா* | உதித் நாராயண் | கபிலன் | 05:50 |  |
| 3 | *நீயா பேசியது* | சங்கர் மகாதேவன் | யுகபாரதி | 04:38 |  |
| 4 | *அழகூரில் பூத்தவளே* | எஸ். பி. பாலசுப்பிரமணியம், சுஜாதா மோகன் | அறிவுமதி | 04:32 |  |
| 5 | *திம்சுக் கட்டை* | திப்பு, சிறிலேகா பார்த்தசாரதி | பா. விஜய் | 04:10 | } |
# பன்மதிப்புச் சார்பு

குறிக்காது.]]  
கணிதத்தில் **பன்மதிப்புச் சார்பு** (*multivalued function*) என்பது ஒவ்வொரு உள்ளீட்டிற்கும் குறைந்தது ஒரு வெளியீடு கொண்டதொரு இடது-முழு உறவு. அதாவது இவ்வுறவின்படி ஒவ்வொரு உள்ளீட்டிற்கும் ஒன்று அல்லது ஒன்றுக்கு மேற்பட்ட வெளியீடுகள் இருக்கும்.  

நன்கு வரையறுக்கப்பட்ட ஒரு சார்பானது ஒரு குறிப்பிட்ட உள்ளீட்டிற்கு ஒரேயொரு வெளியீட்டை மட்டுமே இணைக்கும். சார்புகளின் வரையறைப்படி அவை ஒரேயொரு மதிப்புடையனவாக மட்டுமே இருக்க முடியும். எனவே இத்தொடர்பின் பெயரான *பன்மதிப்புச் சார்பு* என்பது தவறாக இதை ஒரு சார்பு என தவறாகக் கருத வழிவகுக்கலாம். உள்ளிடு சார்பாக அமையாத சார்புகளிலிருந்து பன்மதிப்புச் சார்பு என அழைக்கப்படும் இவ்வுறவுகள் எழுகின்றன. உள்ளிடு அல்லாத சார்புகளுக்கு நேர்மாறுச் சார்புகள் கிடையாது. அவற்றுக்கு நேர்மாறு உறவுகள் மட்டுமே உண்டு. இந்த நேர்மாறு உறவுகளை ஒத்தவை பன்மதிப்புச் சார்புகள்.  

## எடுத்துக்காட்டுகள்
- பூச்சியத்தை விட பெரிதான ஒவ்வொரு மெய்யெண்ணுக்கும் அல்லது பூச்சியமல்லாத ஒவ்வொரு கலப்பெண்ணுக்கும் இரண்டு வர்க்கமூலங்கள் உள்ளன.
- ஒவ்வொரு கலப்பெண்ணுக்கும் மூன்று கனமூலங்கள் உள்ளன.
- கலப்பெண் மடக்கை ஒரு பன்மதிப்புச் சார்பு.

log(1) க்கு பன்மதிப்புகள் உள்ளன:  

:<math> \log(1) = 2 \pi n i,</math> <math>n</math> ஒரு முழு எண்.  

- முக்கோணவியல் சார்புகள் காலமுறையுள்ளவை என்பதால் அவற்றின் நேர்மாறு முக்கோணவியல் சார்புகள் பன்மதிப்புடையவை:

::<math>  
\tan\({\textstyle\frac{\pi}{4}}\) = \tan\({\textstyle\frac{5\pi}{4}}\)  
= \tan\({\textstyle\frac{-3\pi}{4}}\) = \tan\({\textstyle\frac{(2n+1)\pi}{4}}\) = \cdots = 1.  
</math>  

:<math> \arctan(1) = \pi/4 = 5 \pi/4, = -3 \pi/4 =...,</math>  

arctan -ஒரு பன்முகச் சார்பு. ஆனால் இது ஒரு சார்பாக அமையவேண்டுமானால் tan *x* -ன் ஆட்களம் இடைவெளி -π/2 < *x* < π/2 – ஆக கட்டுப்படுத்தப்பட வேண்டும்.  

- வரையறுக்கப்படாத தொகையீடுகள் மெய்மதிப்புச் சார்புகளின் பன்மதிப்புச் சார்பாகும். ஒரு சார்பின் வரையறுக்கப்படாத தொகையீடு என்பது அச்சார்பை வகைக்கெழுவாகக் கொண்ட சார்புகள் ஆகும்.

மேற்காணும் எடுத்துக்காட்டுகள் உள்ளிடு அல்லாத சார்புகளில் இருந்து அமைந்த பன்மதிப்புச் சார்பின் எடுத்துக்காட்டுகளாகும். பெரும்பாலும் கட்டுப்படுத்தப்பட்ட ஒரு பன்மதிப்புச் சார்பு, மூலச் சார்பின் பகுதி நேர்மாறுச் சார்பாக அமையும்.
# அகமது சபீக்


**அகமது மொகமது சஃபீக் ** (*Ahmed Mohamed Shafik*, ; பிறப்பு: நவம்பர் 1941) ஓர் எகிப்திய அரசியல்வாதி. மூத்த எகிப்திய வான்படைத் தளபதியாக இருந்து பின்னர் வான் போக்குவரத்து அமைச்சராகவும் எகிப்திய பிரதமராகவும் பொறுப்பு வகித்தவர். சனவரி 31, 2011 முதல் மார்ச்சு 3, 2011 வரை 33 நாட்களுக்குப் பிரதமராகப் பணியாற்றினார்.  

தனது பணி வாழ்வை சண்டை வானூர்தி ஓட்டுனராகத் துவங்கி அணி, பிரிவு மற்றும் தள தலைவராக முன்னேறினார். 1996 முதல் 2002 வரை எகிப்திய வான்படையின் தளபதியாக விளங்கினார்; *ஏர் மார்ஷல்* என்ற தரநிலையை எட்டினார். பணி ஓய்விற்குப் பின்னர் எகிப்திய அரசில் 2002 முதல் 2011 வரை வான் போக்குவரத்து அமைச்சராக பணியாற்றினார்.  

2011 எகிப்திய புரட்சியை அடுத்து சனவரி 31, 2011இல் குடியரசுத் தலைவர் ஓசுனி முபாரக் சபீக்கை பிரதமராக நியமித்தார். தொலைக்காட்சி அரட்டை நிகழ்ச்சி ஒன்றில் முதன்மையான எகிப்திய எழுத்தாளர் ஒருவர் அவரை முபாரக் அரசின் எச்சமே எனக் குற்றம் சாட்டியதை அடுத்து ஒரு மாதமே அந்தப் பதவியில் இருந்த சபீக் மார்ச்சு 3, 2011இல் பதவி விலகினார்.  

நவம்பர் 2011இல் சபீக் எகிப்திய குடியரசுத் தலைவர் தேர்தலில் போட்டியிடுவதாக அறிவித்தார். இவரை முந்தைய ஆட்சியின் நீட்சியாகக் கருதிய பலரால் இந்த அறிவிப்பு கண்டிக்கப்பட்டது. தேர்தல் கூட்டமொன்றில் இவர் மீது காலணி வீசப்பட்டது. இசுலாமிய மதவாத அரசியல்வாதிகளுக்கு எதிராக இவருக்கு எகிப்தின் கிறித்தவ சிறுபான்மையினர் ஆதரவளித்தனர்.  

மே 2012இல் நடந்த முதற்கட்ட தேர்தலில் முசுலிம் சகோதரத்துவம் சார்ந்த மொகமது மோர்சியும் சபீக்கும் முன்னணியில் தேர்வாயுள்ளனர். சூன்,2012இல் நடைபெறும் இரண்டாம் கட்ட தேர்தலில் இந்த இருவருக்கும் இடையே தெரிவு நடைபெறவுள்ளது.
# எஃப் ஏ கோப்பை



**கால்பந்து கூட்டமைப்பு சவால் கோப்பை**, அல்லது பொதுவாக **எஃப் ஏ கோப்பை**(*FA Cup*), இங்கிலாந்தில் நடத்தப்பெறும் கோப்பைப் பந்தயமாகும். இதுவே உலகிலேயே மிகப் பழமையான கால்பந்து சங்க போட்டியாகும். இது போட்டியை நடத்தும் அமைப்பின் பெயரால், அழைக்கப்பெறுகிறது. இது பொதுவாக ஆடவர் போட்டியையே குறிக்கிறது. எனினும் மகளிருக்கும் இதே பெயரில் போட்டி நடைபெறுகிறது.  

முதன் முதலாக 1871-72 பருவத்தில் எஃப் ஏ கோப்பைக்கான போட்டி நடைபெற்றது. இதில் இங்கிலாந்து மற்றும் வேல்சு கால்பந்து கூட்டமைப்புகளுக்குள் வரும் அனைத்து கால்பந்து கழகங்களும் பங்குபெறலாம்.  

இக்கோப்பையின் தற்போதைய வெற்றியாளர்கள் *செல்சீ* ஆவர். இவர்கள் 2012 இறுதியாட்டத்தில் லிவர்பூலை 2-1 என்ற கணக்கில் வென்று வாகை சூடினர். இது அவர்களது 7-வது எஃப் ஏ கோப்பையாகும். மேலும் கடந்த ஆறு ஆண்டுகளில் நான்காவதாகும்.
# முகம்மது முர்சி


**முகம்மது முர்சி** (*Mohamed Morsi*, , 8 ஆகத்து 1951 – 17 சூன் 2019) ஓர் எகிப்திய அரசியல்வாதி. இவர் எகிப்தின் ஐந்தாவது அரசுத்தலைவராக 2012 முதல் 2013 வரை இருந்துள்ளார். 2013 சூன் மாதத்தில் எகிப்தில் இடம்பெற்ற போராட்டங்களை அடுத்து இராணுவப் புரட்சி ஒன்றில் இவர் இராணுவத் தலைவர் அப்துல் பத்தா அல்-சிசியினால் பதவியில் இருந்து அகற்றப்பட்டார்.  

இவர் தனது அரசுத்தலைவர் பதவிக் காலத்தில், அரசியலமைப்பைத் தற்காலிகமாக மாற்றி அமைத்தார். இதன் மூலம் அரசுத்தலைவருக்கு முழுமையான அதிகாரங்கள் வழங்கப்பட்டு, நீதிமன்ற ஒப்புதல் இன்றி சட்டமியற்றும் அதிகாரம் வழங்கப்பட்டது. 2013 சூன் 30 இல் அரசுத்தலைவரைப் பதவி விலகக்கோரி நாடெங்கும் போராட்டங்கள் வெடித்தன. இதனையடுத்து, போராட்டக்காரர்களின் கோரிக்கைகளுக்குப் பதிலளிக்கவும், அரசியல் பிரச்சினைகளை முடிவுக்குக் கொண்டு வரவும் வேண்டி மூர்சிக்கு இராணுவத்தினரால் 48 மணி நேரக் கெடு விதிக்கப்பட்டது. சூலை 3 ஆம் நாள் பாதுகாப்பு அமைச்சர் அப்துல் பத்தா அல்-சிசி, எதிர்க்கட்சித் தலைவர் முகம்மது அல்-பராதிய் ஆகியோர் தலைமையிலான இராணுவப் புரட்சிக் குழு கூடி மூர்சியைப் பதவியில் இருந்து அகற்றியது. இராணுவம் அரசியலமைப்புச் சட்டத்தை இடைநிறுத்தி, அரசியலமைப்பு நீதிமன்றத் தலைவர் அட்லி மன்சூரை இடைக்காலத் தலைவராக அறிவித்தது. இராணுவப் புரட்சிக்கு எதிராக மூர்சிக்கு ஆதரவான முசுலிம் சகோதரத்துவம் ஆர்ப்பாட்டங்களில் இறங்கியது. இவ்வார்ப்பாட்டங்களில் 817 பொதுமக்கள் கொல்லப்பட்டனர். இப்படுகொலைகளுக்கு எதிர்ப்புத் தெரிவித்து எதிர்க்கட்சித் தலைவர் அல்-பராதி பதவி விலகினார்.  

மூர்சி மீதான விசாரணைகளை அடுத்து அவருக்கு மரணதண்டனைத் தீர்ப்பு வழங்கப்பட்டது. 2016 நவம்பரில் இவரது மரணதண்டனை ரத்துச் செய்யப்பட்டு, விசாரணைகள் மீண்டும் ஆரம்பமாயின. 2019 சூன் 17 அன்று இடம்பெற்ற நீதிமன்ற விசாரணையின் போது, மூர்சி காலமானார்.
# ஆனந்த மாலை


**ஆனந்த மாலை** என்னும்நூல் வீரை கவிராச பண்டிதர் என்பரால் இயற்றப்பட்ட நூல்களில் ஒன்று.  

காலம் 16-ஆம் நூற்றாண்டு.  

இந்த நூலில் நாலடி விருத்தங்கள் 26 உள்ளன.  

அவை ஒவ்வொன்றும் ‘ஆனந்த நாயகமே’ என்னும் தொடரில் முடிகிறது.  

- நூலின் 26-வது பாடலில் நூலாசிரியர் பெயர் குறிப்பிடப்பட்டுள்ளது.

பாடலமைதி – எடுத்துக்காட்டு  
:நீதித் தனிக்கடலே நீ வருந்தப் பல்லுயிரைப்  
:பேதித் தறுசமயப் பித்தேற்ற வேண்டிற்றோ  
:சோதிக் கடவுளர்க்கும் தொல்மறைக்கும் எட்டாத  
:ஆதித் தனிப்பொருளே ஆனந்த நாயகமே  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வீரை கவிராச பண்டிதர்

**வீரை கவிராச பண்டிதர்** 12-ஆம் நூற்றாண்டில் வாழ்ந்த புலவர். வடமொழியிலும், தென்மொழியிலும் வல்லவர்.  

இவர் பாண்டிய நாட்டின் பிரிவான சேதுநாட்டில் உள்ள ‘வீரசோழன்’ என்னும் ஊரில் பிறந்தவர். இந்த ஊர் ‘வீரை’ என மரூஉ மொழியால் வழங்கப்படும்.  

வேப்பத்தூரில் வாழ்ந்த ‘சோழிய பிராமணர்’ பல தலைமுறைகளாகப் பெரும் பண்டிதர்களாக விளங்கினர். இவர்கள் வீரைக்கு வந்து குடியேறினர். அவர்களில் ஒருவர்தான் இந்த நூலாசிரியர்.  

இவரது இயற்பெயர் தெரியவில்லை.  

நாம் வழங்கும் பெயர் இவரது பட்டப்பெயர்.  
- கன்னலஞ்சிலை வேள் எனும் கவிராச பண்டிதர் – என இவர், இவர் இயற்றிய சௌந்தரிய லகரி நூலில் குறிப்பிடப்படுகிறார்.

நூல்கள்  
- சௌந்தரிய லகரி (மொழிபெயர்ப்பு நூல்)
- ஆனந்த மாலை
- வராகி மாலை
- கலைஞான தீபம்

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வராகி மாலை



**வராகி மாலை** என்னும் நூல் வீரை கவிராச பண்டிதர் என்பவரால் இயற்றப்பட்டது. காலம் 16-ஆம் நூற்றாண்டு.  

சிவனின் பாகம் சக்தி. சக்தியை ஏழு கூறுகளாகப் பகுத்துப் பார்ப்பது உண்டு.  
- அபிராமி, நாராயணி, இந்திராணி, கௌமாரி, வாராகி, துர்க்கை, காளி
இவர்களில் வாராகி என்பவளை இந்த நூல் வராகி என்கிறது.  

வராகி உடலுக்கு ஆற்றல் தரும் தெய்வம்.  

இந்த நூலில் 32 கட்டளைக்கலித்துறைப் பாடல்கள் உள்ளன.  
- பகைவனை அழிக்கும் உத்திகளான வசியம், தம்பனம், மோகனம், ஆகருடணம், உச்சாடனம் போன்றவற்றிற்கு இதில் பாடல்கள் உள்ளன.

பகைவனுக்குக் கொடுமையான தண்டனை வழங்குக எனக் கேட்டுக்கொள்ளும் 10 பாடல்கள் இதில் பிற்காலத்தில் மேலும் சேர்க்கப்பட்டுள்ளன.  

பாடல்கள் சிறந்த நடையில் அமைந்துள்ளன.  

## கருவிநூல்
- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
# வார்ப்புரு:Infobox football tournament/doc



### Usage

<pre>  

</pre>  

### Parameters

All parameters are optional.  

; name: Old Standians FC  
; logo: (  
; caption: 6 a side  
; founded: Year (2010  
; region: Whitfield  
; number of teams: 10  
; current champions: old standians  
; most titles: 1  
; broadcasters: /  
; motto: /  
; website: /  
; current: 2011  

### Examples

<pre>  
</pre>  

=